**Priloga: OPOMBA: Sprememba odgovora pri vpr. št. 1.**

**GRADIVO »VEŠ – NE VEŠ« ZA PIONIRJE**

**Velja za kategorijo:** **PIONIRJI**

1. **KOLIKO SO LAHKO STARI OTROCI, DA SPADAJO V TEKMOVALNO KATEGORIJO PIONIRJEV GASILCEV?**

OD 6 DO 11 LET.

1. **KOLIKO SO LAHKO STARI OTROCI, DA SPADAJO V TEKMOVALNO KATEGORIJO MLADINCEV GASILCEV?**

OD 12 DO 16 LET.

1. **KDO JE GASILEC PRIPRAVNIK?**

JE ČLAN PGD V STAROSTI OD 16 DO 18 LET, OZIROMA NAD 18 LET V ČASU STROKOVNEGA USPOSABLJANJA IN PRIPRAVE ZA OPERATIVNEGA GASILCA.

1. **ALI LAHKO TUJEC POSTANE ČLAN PGD?**

DA, POD ENAKIMI POGOJI, KOT JE ZA SLOVENSKE DRŽAVLJANE.

1. **KATERI SO SIMBOLI V PROSTOVOLJNEM GASILSTVU?**

GASILSKI ZNAK, PRAPOR.

1. **NAŠTEJ NARAVNE NESREČE!**

POTRES, POPLAVE, NEURJE, ZMRZAL, SUŠA, ZEMELJSKI PLAZOVI, SNEŽNI PLAZOVI, VISOK SNEG,TOČA, VIHAR, ŽLED, KUŽNE BOLEZNI …

1. **ZAKAJ SE OB POTRESU NE SMEMO ZADRŽEVATI NA STOPNIŠČIH?**

KER OBSTAJA VELIKA VERJETNOST, DA SE ZRUŠI.

1. **KATERO TELEFONSKO ŠTEVILKO POKLIČEMO, KO VIDIMO, DA GORI?**

112.

1. **KAJ POVEMO, KO KLIČEMO NA TELEFONSKO ŠTEVILKO 112?**

POVEMO: KDO KLIČE, KAJ SE JE ZGODILO, KJE SE JE ZGODILO, KOLIKO JE PONESREČENCEV, KAKŠNE SO POŠKODBE, KAKŠNE SO OKOLIŠČINE NA KRAJU NESREČE, KAKŠNO POMOČ POTREBUJETE.

1. **NAVEDI SESTAVNE DELE »TRIKOTNIKA GORENJA«?**

GORLJIVA SNOV, KISIK, TOPLOTA.

1. **KAJ JE GORLJIVA SNOV?**

TO JE SNOV, KI GORI, KADAR SO IZPOLNJENI VSI POGOJI ZA GORENJE; VSAKA SNOV, KI GORI.

1. **V KATERIH AGREGATNIH STANJIH SO LAHKO GORLJIVE SNOVI?**

V TRDNEM, TEKOČEM ALI PLINASTEM AGREGATNEM STANJU.

1. **KATERI GOSPODINJSKI ELEKTRIČNI APARATI SO NAJVEČKRAT POVZROČITELJI POŽAROV?**

ELEKTRIČNI GOSPODINJSKI PRIPOMOČKI, KI SO V OKVARI (KUHALNIK, LIKALNIK, ELEKTRIČNE PEČI, IPD).

1. **KOGA NAJPREJ UMAKNEMO IZ GOREČEGA STANOVANJA?**

LJUDI IN ŽIVALI.

1. **KAKO RAZVRŠČAMO POŽARE GLEDE NA OBSEG?**

NA MALE, VEČJE, VELIKE, KATASTROFALNE.

1. **KAKO RAZDELIMO POŽARE GLEDE NA KRAJ GORENJA IN TAKTIKO GAŠENJA?**

NA NOTRANJE, ZUNANJE, KOMBINIRANE IN POŽARE V NARAVNEM OKOLJU.

1. **KAKO DELIMO POŽARE GLEDE NA VRSTO GORLJIVEGA MATERIALA, KI JE ZAJET V POŽAR?**

POŽARI RAZREDA A, POŽARI RAZREDA B, POŽARI RAZREDA C, POŽARI RAZREDA D.

1. **POŽARI RAZREDA A SO POŽARI:**

GORLJIVIH TRDNIH SNOVI. (LES, SENO, OBLEKA … IPD)

1. **POŽARI RAZREDA B SO POŽARI:**

GORLJIVIH TEKOČIH SNOVI. (BENCIN, OLJE, NAFTA, ALKOHOL … IPD)

1. **POŽARI RAZREDA D SO POŽARI:**

POŽARI LAHKIH KOVIN (ALUMINIJ, MAGNEZIJ … IPD)

1. **POŽARI RAZREDA C SO POŽARI:**

GORLJIVIH (VNETLJIVIH) PLINOV (ZEMELJSKI PLIN ALI METAN, PROPAN, BUTAN, VODIK, ACETILEN, AMONIJAK … IPD)

1. **KATERO GASILNO SREDSTVO JE NAJCENEJŠE IN NAJBOLJ RAZŠIRJENO?**

VODA.

1. **KAKO DELIMO GASILNE CEVI GLEDE NA PREMER?**

A, B, C, D.

1. **KAKO DELIMO GASILNE CEVI GLEDE NA VRSTO?**

SESALNE, TLAČNE,VISOKOTLAČNE.

1. **ZA KAJ UPORABLJAMO GASILNE SPOJKE?**

ZA SPAJANJE SESALNIH IN TLAČNIH CEVI TER GASILSKIH ARMATUR (ROČNIK, TROJAK … IPD).

1. **KAJ JE GASILSKI PRAPOR?**

GASILSKI PRAPOR JE SIMBOL V PROSTOVOLJNEM GASILSTVU. IZDELAN JE IZ SVILENE TKANINE IN OBROBLJEN Z ZLATO VRVICO. NA NJEM SO IZVEZENI SIMBOLI DRUŠTVA. UPORABLJA SE OB SVEČANIH DOGODKIH IN ZA PREDSTAVITEV DRUŠTVA.

1. **KOLIKO PIONIRJEV TEKMUJE PRI VAJI Z VEDROVKO?**

DEVET.

1. **KAKO IMENUJEMO TEKMOVALCE, KI IMAJO RUMENE OZNAKE?**

CEVARJI.

1. **KAKO IMENUJEMO TEKMOVALCE, KI IMAJO RDEČE OZNAKE?**

NAPADALCI.

1. **KAKO IMENUJEMO TEKMOVALCE, KI IMAJO MODRE OZNAKE?**

VODARJI.

1. **KOLIKO VODE JE V ENEM VEDRU, KI GA TEKMOVALCA NESETA PRI VAJI Z VEDROVKO?**

5 LITROV.

1. **KATERO POVELJE MORA IZDATI TEKMOVALEC, KI MERI S CURKOM V TARČO PRI VAJI Z VEDROVKO?**

»VODA!«

1. **KAKO MORAJO BITI OBLEČENI TEKMOVALCI PRI KVIZU?**

V GASILSKO DELAVNO OBLEKO.

1. **KAKŠEN ROČNIK PREDAJAJO PIONIRJI PRI ŠTAFETI?**

NAVADNI D-ROČNIK.

1. **KOLIKO GASILSKIH REGIJ JE V SLOVENIJI?**

17.

1. **KATERI ORGAN VOLI POVELJNIKA IN PREDSEDNIKA PGD?**

OBČNI ZBOR.

1. **KAKO JE ORGANIZIRANO GASILSTVO V SLOVENIJI?**

V PROSTOVOLJNIH IN POKLICNIH GASILSKIH ORGANIZACIJAH.

1. **KOLIKO PROSTOVOLJNIH GASILSKIH DRUŠTEV JE V SLOVENIJI?**

OKROG 1300.

1. **KJE OPRAVIMO REGISTRACIJO GASILSKEGA DRUŠTVA?**

NA UPRAVNI ENOTI.

1. **KJE NA GASILSKI UNIFORMI NOSIMO OZNAKE ČINOV?**

NA NARAMNIKU.

1. **NA KATEREM ROKAVU DELOVNE OBLEKE NOSIMO ZNAK PRIPADNOSTI GASILSKI ORGANIZACIJI?**

NA LEVEM.

1. **KAKO GASILCI POZDRAVLJAJO?**

Z ROKO IN Z OBRAČANJEM GLAVE.

1. **S KATERO NOGO SE ZAČNE PREMIKANJE PRI VAJI RAZVRŠČANJA?**

Z LEVO NOGO.

1. **KATERE VRSTE RADIJSKIH POSTAJ POZNAMO?**

ROČNE, MOBILNE IN STABILNE.

1. **KAKO SE IMENUJE INFORMACIJSKI SISTEM ZA VODENJE EVIDENC PROSTOVOLJNIH GASILCEV?**

VULKAN.

1. **KAJ JE EVAKUACIJA?**

ORGANIZIRAN UMIK LJUDI NA VARNO MESTO OB POŽARU ALI DRUGI NEVARNOSTI.

1. **KAJ POMENI, ČE JE ŠTEVILU NEVARNOSTI NA OPOZORILNI TABLI ZA OZNAČEVANJE VOZIL DODANA ČRKA X?**

SNOV NEVARNO REAGIRA Z VODO.

1. **KOLIKO ČASA JE POTREBNA POŽARNA STRAŽA?**

DOKLER JE PRISOTNA POŽARNA NEVARNOST.

1. **KO SE POJAVI KATASTROFALNI POŽAR V NARAVI, LAHKO GASIMO TUDI S/Z?**

HELIKOPTERJI IN LETALI, KI PREVAŽAJO VODO.

1. **KDO JE V DRUŠTVU ODGOVOREN ZA DELO Z GASILSKO MLADINO?**

MENTOR GASILSKE MLADINE.

1. **KAJ JE GASILNIK ALI GASILNI APARAT?**

JE NAPRAVA ZA GAŠENJE ZAČETNIH POŽAROV.